18 сакавіка 2023 года на поўдні Эквадора адбылося моцнае землетрасенне магнітудай 6,8. Эпіцэнтр знаходзіўся недалёка ад узбярэжжа кантона Балао, прыкладна ў 80 км на поўдзень ад Гуаякіля. Штуршкамі былі закрануты эквадорскія правінцыі Эль-Ора, Азуай і Гуаяс, а таксама памежныя раёны Перу.

Тэктанічная абстаноўка
----------------------

У актыўнай тэктоніцы Эквадора дамінуюць наступствы субдукцыі пліты Наска пад Паўднёваамерыканскую пліту. Краіна знаходзіцца ў паўночнай вулканічнай зоне, дзе зона субдукцыі рухаецца з хуткасцю 7 см/год на паўночны ўсход. Паўночная частка Эквадора ляжыць над субдуцыраванай часткай хрыбта Карнегі і з’яўляецца вобласцю, дзе пліта Наска лічыцца моцна звязанай з Паўднёваамерыканскай плітой, што выклікае незвычайна вялікую дэфармацыю ўнутры пліты.

У Эквадоры часта адбываюцца моцныя землятрусы. За мінулыя 250 гадоў адбылося 32 землетрасенняў магнітудай 6,0 і больш. 16 красавіка 2016 г. зафіксаваны землятрус магнітудай 7,8. У той дзень загінулі больш за 600 чалавек, яшчэ 27 000 пацярпелі.

Ход падзей
----------

18 сакавіка 2023 г. адбылося землетрасенне магнітудай 6,8. Штуршкі інтэнсіўнасцю V-VII (*умераныя* — *вельмі моцныя*) адчувалі 8.41 мільёнаў чалавек, амаль палова насельніцтва Эквадора. У Гуаякілі зафіксавана інтэнсіўнасць VI (*моцная*). Штуршкі адчуваліся ў 13 з 24 правінцый краіны.

У агульнай складанасці абрынуліся 84 будынкаў, пашкоджаны 180 дамоў, 80 школ, 33 медыцынскія ўстановы, 14 аб’ектаў грамадскай інфраструктуры, 20 аб’ектаў прыватнай інфраструктуры і адзін мост. Улады паведамілі аб 16 загінулых і не менш за 446 пацярпелых

Штуршкі адбыліся таксама на перуанскай тэрыторыі. У Тумбесе, недалёка ад мяжы з Эквадорам, загінулі двое чалавек: 4-гадовая дзяўчынка і падлетак. Дзясяткі людзей пацярпелі, у тым ліку з-за апоўзняў. У трох правінцыях рэгіёну абрынуліся пяць дамоў, пашкоджаны 38 будынкаў, две медустановы і чатыры школы. 32 чалавекі засталіся без даху над галавой, яшчэ 102 пацярпелі.

Рэакцыя
-------

Прэзідэнт Эквадора Гільерма Ласа заклікаў суайчыннікаў захоўваць спакой, дадаўшы, што «брыгады надзвычайных сітуацый мабілізуюцца, каб аказаць усю сваю падтрымку пацярпелым».

Зноскі
------

1. 1 2 3  *National Earthquake Information Center*. M 6.8 – 10 km NNW of Baláo, Ecuador **(нявызн.)**.  United States Geological Survey (18 сакавіка 2023).
2. ↑  "Southern Ecuador earthquake kills at least 12". 18 March 2023.
3. 1 2  Fuerte temblor en Ecuador deja al menos 16 muertos (ісп.) (19 сакавіка 2023).
4. 1 2  *Adam Durbin*. Ecuador earthquake kills at least 15 people **(нявызн.)**.  BBC News (19 сакавіка 2023).
5. ↑  Gutscher, M.-A.; Malavieille; Lallemand; Collot. "Tectonic segmentation of the North Andean margin: impact of the Carnegie Ridge collision" (PDF): 255–270. Праверана 24 August 2010. `{{cite journal}}`: Шаблон цытавання journal патрабуе `|journal=` (даведка)
6. ↑  *Eguez, A.*. Database and Map of Quaternary faults and folds of Ecuador and its offshore regions **(нявызн.)**. *USGS Open-File Report 03-289* 2–3.
7. ↑  Un terremoto de magnitud 6,5 deja al menos 14 muertos en Ecuador **(нявызн.)**.  El País (18 сакавіка 2023).
8. ↑  SitRep no. 04 - Sismo Balao, Guayas (ісп.). *www.gestionderiesgos.gob.ec*.
9. ↑  "Al menos 13 muertos tras un terremoto de magnitud 6,5 en la zona costera de Ecuador". 18 March 2023.
10. ↑  "Sismo en Tumbes EN VIVO: Terremoto de 7 grados alertó a los pobladores de Zarumilla y el epicentro fue en Ecuador". 18 March 2023.
11. ↑  "Videos y fotos del temblor de 7 grados en Tumbes que tuvo su epicentro en Ecuador". 18 March 2023.
12. ↑  "Sismo de Ecuador causó pánico, heridos y daños en norte peruano". 18 March 2023.
13. ↑  "MOVIMIENTO SÍSMICO DE MAGNITUD 6.7 REFERENCIA EN EL DISTRITO DE ZARUMILLA - TUMBES" (PDF). 19 March 2023.
14. ↑  Durbin (18 March 2023). "Southern Ecuador earthquake kills at least 12".